GUNKULยังแจ่ม
GUNKUL รุกสู่ธุรกิจต้นน้ำในการเป็นผู้ผลิตแผงโซลาร์เซลล์เพื่อจำหน่าย ซึ่งมีแผนเริ่มจำหน่ายสำหรับโครงการโซลาร์ราชการและสหกรณ์การเกษตร กำลังการผลิต 800 เมกะวัตต์ เบื้องต้นคาดจะได้รับอัตรากำไรขั้นต้นเฉลี่ยอยู่ราว 25%
12 เม.ย. 2558

ถ้าพูดถึงหุ้นกลุ่มทรัพยากรในช่วงนี้ต้องยกให้ บริษัท กันกุลเอ็นจิเนียริ่ง จำกัด (มหาชน) หรือ GUNKUL เนื่องจากบริษัทเดินหน้าไปเพื่อเป็นผู้นำทางด้านพลังงานทดแทนที่ครบวงจร ซึ่งปัจจุบันเป็นผู้ผลิตไฟฟ้าโซลาร์ กำลังการผลิต 28 เมกะวัตต์ ประกอบกับยังมีธุรกิจขายอุปกรณ์ และธุรกิจก่อสร้างโรงไฟฟ้าที่จะเข้ามาอย่างต่อเนื่อง รวมถึงการขยายการลงทุนสู่ต่างประเทศเพื่อต่อยอดการเติบโตในอนาคต
ล่าสุด GUNKUL ได้รุกสู่ธุรกิจต้นน้ำในการเป็นผู้ผลิตแผงโซลาร์เซลล์เพื่อจำหน่าย ซึ่งมีแผนเริ่มจำหน่ายสำหรับโครงการโซลาร์ราชการและสหกรณ์การเกษตร กำลังการผลิต 800 เมกะวัตต์ เบื้องต้นคาดจะได้รับอัตรากำไรขั้นต้นเฉลี่ยอยู่ราว 25% นอกจากนี้ ยังมีแผนที่จะต่อยอดการเติบโตไปยังธุรกิจโรงไฟฟ้าโซลาร์ในต่างประเทศ โดยล่าสุดมีแผนเข้าลงทุนในประเทศมาเลเซีย โดยจะเข้าร่วมทุนกับพันธมิตรในประเทศมาเลเซียซึ่งเป็นลูกค้าของบริษัทอยู่แล้ว เบื้องต้นคาดจะอยู่ที่ราว 50-100 เมกะวัตต์
ด้วยการเดินหน้าเพิ่มโครงการใหม่ ทำให้ GUNKUL ยังคงมีศักยภาพในการเติบโตจึงยังคงให้เป็น Top pick ต่อไป
 
ขณะที่ผลการดำเนินงานสำหรับปี สิ้นสุดวันที่ 31 ธันวาคม 2557 บริษัทมีรายได้รวมขยับขึ้นมาอยู่ที่ 3,061.55 ล้านบาท จากงวดเดียวกันของปีก่อน 2,855.72 ล้านบาท เป็นผลมาจากรายได้จากการรับเหมาก่อสร้าง, รายได้จากการขาย, รายได้จากการให้บริการและผลประโยชน์รับจากเงินล่วงหน้าค่าเครื่องจักรเพื่อการลงทุนเพิ่มขึ้น แต่บริษัททำกำไรได้เพียง 545.27 ล้านบาท หรือ 0.62 บาทต่อหุ้น จากงวดเดียวกันของปีก่อน 882.90 ล้านบาท หรือ 1.00 บาทต่อหุ้น
เมื่อวิเคราะห์ฐานะทางการเงินของบริษัทพบว่าน่าวิตกกังวล เนื่องจากบริษัทมีสินทรัพย์หมุนเวียนแค่ 2,605.48 ล้านบาท เมื่อนำมาเทียบกับหนี้สินหมุนเวียน 3,432.89 ล้านบาท ส่งผลให้ค่า CURRENT RATIO ที่ระดับ 0.76 เท่า แสดงว่า สภาพคล่องทางการเงินไม่คล่องตัว และเมื่อนำเอาหนี้สินรวมที่มีอยู่  3899.50 ล้านบาท เทียบกับส่วนของผู้ถือหุ้นที่ 3,359.70  ล้านบาท ได้ค่า D/E อยู่ที่ระดับ 1.16 เท่า ถือว่า ปัญหาหนี้สินของบริษัทยังรับได้อยู่ ประกอบกับบริษัทยังคงทำกำไรได้อยู่
ในขณะที่นักวิเคราะห์ บล.เอเซีย พลัส แนะนำ “ซื้อ” ราคาเป้าหมาย 38.75 บาท และเลือกเป็น Top pick ของกลุ่มพลังงานทดแทน
…
 
ผู้ถือหุ้นรายใหญ่
1.  บริษัท กันกุล กรุ๊พ จำกัด 527,694,200 หุ้น 59.97%
2. UOB KAY HIAN (HONG KONG) LIMITED – Client Account 40,000,400 หุ้น 4.55%
3. น.ส.นันท์ปภัสร์ ปิยพุฒินันท์ 20,006,500 หุ้น 2.27%
4. CORE PACIFIC-YAMAICHI INTERNATIONAL (H.K.) LIMITED 20,000,200 หุ้น 2.27%
5. นายคณพัฒน์ จิรเกษมพงศ์ 18,264,600 หุ้น 2.08%
 
รายชื่อกรรมการ
1.นายกัลกุล ดำรงปิยวุฒิ์ ประธานกรรมการบริษัท
2.น.ส.โศภชา ดำรงปิยวุฒิ์ ประธานกรรมการบริหาร
3.นายสมบูรณ์ เอื้ออัชฌาสัย กรรมการผู้จัดการ
4.พล.ต.ต.วิศิษฐ์ ศุกรเสพย์ กรรมการ
5.น.ส.นฤชล ดำรงปิยวุฒิ์ กรรมการ